Nafarroako Parlamentuak, 2018ko otsailaren 1ean egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da udalen musika eskolen finantzaketa autonomikoa berreskura dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1.- Nafarroako Parlamentuak Nafarroako Gobernua premiatzen du udalen musika eskolen finantzaketa autonomikoa berreskura dezan, horien funtzionamendurako, ekipamendurako, instalazioetarako eta musika-tresnen erosketa eta konponketarako, eta udal guztientzako finantzaketa-esparru egonkor bat berma dezan.

2.- Nafarroako Parlamentuak Nafarroako Gobernua premiatzen du indarrean dagoen erregelamenduzko arau-esparrua berrikus eta egunera dezan, halako moduz non sarbideari, instalazioei, irakasleen betekizunei eta gutxieneko esparru pedagogiko bati buruzko alderdiak araudi baten bidez erregula daitezen, musikaren nahiz dantzaren espezifikotasunei egokiturik.

3.- Nafarroako Parlamentuak Nafarroako Gobernua premiatzen du lan-mahai bat era dezan, non ordezkatuta egonen baitira udalak, hezkuntza-erkidegoa (zuzendariak, irakasleak, irakasle ez diren langileak), guraso-elkarteak, ikasleak eta musikako nahiz dantzako adituak, arau-esparru horrek izan beharreko helburuak eta edukiak zehazteko xedez”.

Iruñean, 2018ko otsailaren 6an

Lehendakaria: Ainhoa Aznárez Igarza